recursal/SuperWikiNEXT-32B huggingface dataset:
Afrodísio  
Αφροδίσιο

|  |  |
| --- | --- |
| Tyyppi | 
vuoristoView and modify data on Wikidata  |
| Sijainti | 
Akhaia, Länsi-Kreikka jaArkadia, PeloponnesosKreikka |
| Korkeus merenpinnasta | 
1 445 m |

Kartta

|  |  |
| --- | --- |
| Koordinaatit | 
37° 49′ 54″ P, 21° 54′ 18″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Afrodísio** (kreik. Αφροδίσιο), antiikin **Afrodision** (m.kreik. Ἀφροδίσιον, lat. *Aphrodisium (Mons)*), on vuori Peloponnesoksen niemimaalla Kreikassa. Sen korkeus on 1 445 metriä.

Afrodísio-vuori sijaitsee Akhaian ja Arkadian alueyksiköiden rajalla. Se on saanut nimensä Afrodite Erykinelle omistetusta pyhäköstä vuoren rinteessä. Sen rauniot löydettiin vuonna 1967 hieman vuoren huipun alapuolelta läheltä myöhempää Pyhän Pietarin (*Ágios Pétros*) kirkkoa.

Vuoren korkeimman huipun nimi on Mávri Vrýsi (Μαύρη Βρύση). Vuoren ympärillä sijaitsevat muun muassa kylät Dechoúni, Kardarítsi, Kontovázaina, Tripótama ja Velimáchi.

Lähteet
-------

1. 1 2 3  Αφροδίσιο Ορος *Exploring Greece*. Viitattu 10.9.2018.
2. 1 2  Αφροδίσιο Όρος: Τα ξεχασμένα χωριά του «111» *Dream Traveling*. Viitattu 10.9.2018.
3. ↑  Habegger, Larry & O'Reilly, Sean & Alexander, Brian: *Travelers' Tales Greece: True Stories*, s. 118. Travelers' Tales Guides. Travelers' Tales, 2003. Teoksen verkkoversio.
4. ↑  Κοντοβάζαινα *Greek Travel Pages*. Viitattu 10.9.2018.
5. ↑  Arkeologisen kohteen sijainti: 37°49′05″N, 21°55′48″E
Kirkko sisältä
**Iisalmen profeetta Elian kirkko** eli **Iisalmen ortodoksinen kirkko** on ortodoksinen kirkkorakennus Iisalmessa. Kirkon suunnitteli arkkitehti Ilmari Ahonen ja kirkon vihki käyttöön arkkipiispa Paavali 16. kesäkuuta 1957. Profeetta Elian kirkko on Iisalmen ortodoksisen seurakunnan pääkirkko. Kirkko on pyhitetty Elia Tisbeläisen muistolle.

Maalaukset
----------

Profeetta Elian kirkko on maalattu vanhavenäläisen tyylin mukaisesti. Kirkon freskot maalattiin vuosina 1994-1995 ja maalaajina toimivat venäläiset taidemaalarit Vladimir Loupanov ja Vasili Feodorov. Maalaustyö noudattaa 1100- ja 1300-luvuilla yleistynyttä slaavilaista tyyliä. Kuvien suunnittelussa on hyödynnetty vanhaa kirkkomaalausperinnettä, jonka mukaan Kristus Pantokrator on keskellä kupolissa, alemmassa kerroksessa ovat enkelit, väli-ilmansuuntiin on sijoitettu Vanhan testamentin profeetat. Freskojen alimpaan osaan on kuvattu ortodoksisen kirkon pyhäksi kanonisoimia ihmisiä. 

Profeetta Elian kirkossa on neljä suurta ikonia, jotka on sijoitettu pääilmansuuntiin. Ikonit esittävät Helluntaita, Vuorisaarnaa, Jeesuksen syntymää sekä Kristuksen taivaaseenastumista. Kirkon ikonostaasi valmistui vuonna 2000 ja sen veistäjänä toimi bulgarialainen Jordan Ivanov. Ikonostaasin esikuva oli Bulgariassa sijaitsevan Rilan luostarin ikonostaasi. Ikonostaasi eli Pyhä Portti valmistettiin kirkon 50-vuotisjuhlaa varten vuonna 2007. Kirkossa olevat ikkunalasityöt edustavat 1500- ja 1700-lukujen slaavilaista tyylisuuntaa.

Pyhäinjäännökset
----------------

Tihvinän ja Lotinapellon piispa Mstislav luovutti 6. kesäkuuta 2013 Iisalmen ortodoksiselle kirkolle Aleksanteri Syväriläisen pyhäinjäännökset. Lisäksi kirkossa on Marttiiri Zelenetskiläisen, Eythimios Ivironilaisen sekä Luukas Krimiläisen pyhäinjäännökset.

Lähteet
-------

1. ↑  Iisalmen seurakunta – Suomen ortodoksinen kirkko Suomen ortodoksinen kirkko.  Arkistoitu 10.12.2017. Viitattu 9.12.2017.
2. ↑  Iisalmen ortodoksinen kirkko Ortodoksi.net. Viitattu 9.12.2017.
3. 1 2  Profeetta Elian kirkko Suomen ortodoksinen kirkko.  Arkistoitu 30.9.2020. Viitattu 9.12.2017.
Tikkukaramelli kääreessään.
**Tikkukaramelli** eli **tikkari** on puu- tai muovitikun päässä oleva imeskeltävä tai nuoleskeltava makeinen. Tikkukaramelleja on erimakuisia, -värisiä ja -muotoisia. Niiden makeutta tuova valmistusaine voi olla esimerkiksi sokeri tai tärkkelyssiirappi, johon lisätään väri- ja makuaineita. 

Tikkareita on helppo valmistaa itsekin.

Ostettavista tikkukaramelleistä löytyy mainintoja suomalaisesta sanoma- ja aikakauslehdistöstä ainakin jo 1920-luvun puolivälistä lähtien. Tikkukaramellien valmistus oli aluksi tyypillisesti paikallista. Tämän seurauksena suomalaisessa terveydenhoidon lehdessä pakinoidaan vuonna 1936, että pikkuliikkeiden valmistamien tikkukaramellien syöminen saattoi värjätä syöjänsä virtsan "vaikka minkä väriseksi".

Katso myös
----------

* Chupa Chups

Lähteet
-------

1. ↑  Tee itse tikkareita – uskomattoman helppo resepti *mtvuutiset.fi*.  14.5.2017. Viitattu 4.7.2022.
2. ↑  Sancho Pansa: Takimmaisella tuolilla (Mitä Kino-Palatsi tarjoaa?) *Filmiaitta: filmitaiteellinen aikakauslehti, no 20/1925, s. 366*.  1.12.1925. Viitattu 4.7.2022.
3. ↑  Ihmeellinen lamppu (jatk.) *Lasten pyhäkoululehti, no 18/1926, s. 70-71*.  15.9.1926. Viitattu 4.7.2022.
4. ↑  E. Hilli: Utelias kamera *Suomen kuvalehti, no 19/1929, s. 910*.  11.5.1929. Viitattu 4.7.2022.
5. ↑  Heikki Teräsvuori: Vähän pakinaa virtsasta ja "virtsan katsomisesta" *Suomen terveydenhoitolehti no 1/ 1936, s. 15*.  1936. Viitattu 4.7.2022.

Aiheesta muualla
----------------

* Kuvia tai muita tiedostoja aiheesta **Tikkukaramelli** Wikimedia Commonsissa

* Eräs tikkukaramellin valmistusohje (englanniksi) (madehow.com)
**Katri Lylynperä** (s. 3. tammikuuta 1994 Vammala) on suomalainen maastohiihtäjä. Lylynperä edustaa Vuokatti Ski Teamia.

Lylynperä osallistui ensimmäisen kerran maastohiihdon maailmancupiin maaliskuussa 2013: hän oli Salpausselän vapaan sprintissä 51:s. Maailmancupin pisteille hän pääsi ensimmäisen kerran oltuaan 21:s Rukan perinteisen hiihtotavan sprintissä marraskuussa 2015. Kymmenen parhaan joukkoon hän sijoittui ensimmäisen kerran oltuaan viides Rukan perinteisen sprintissä marraskuussa 2021.

Lylynperä on osallistunut kolme kertaa sekä nuorten että alle 23-vuotiaiden MM-kilpailuihin. Hän on sijoittunut parhaimmillaan kymmenenneksi nuoremman ikäluokan perinteisen hiihtotavan sprintissä 2013. Hän toimi Suomen lipunkantajana Euroopan nuorten olympiafestivaaleilla 2012. Hän sijoittui kisoissa viidenneksi vapaan hiihtotavan sprintissä.

Lylynperä sijoittui Lahden MM-kilpailuissa 2017 perinteisen hiihtotavan sprintissä 32:nneksi. Seefeldin MM-kilpailuissa 2019 hän oli vapaan hiihtotavan sprintissä 45:s. Obertsdorfin MM-kilpailuissa 2021 hän oli perinteisen hiihtotavan sprintissä 8:s. Pekingin olympialaisissa 2022 Lylynperä oli vapaan hiihtotavan sprintissä 23:s.

Lylynperä voitti vapaalla hiihtotavalla sprinttikultaa Imatran SM-hiihdoissa 2019 ja 2022. Perinteisen sprintissä hän sai SM-hopeaa Kaupissa 2023.

Lähteet
-------

1. 1 2
2. 1 2 3 4 5  Katri Lylynperä Kansainvälinen hiihtoliitto (FIS).  (englanniksi)
3. ↑  Yle seurasi toista MM-kisapäivää: Katri Lylynperä hiihtosprintin kahdeksas, Julia Kykkänen mäen 29:s *yle.fi*. Viitattu 25.2.2021.
4. ↑  Suomalaishiihtäjä täysin hapoilla – olosuhteet näyttivät takapuolta: "Pyöriskelin tuskissani"
5. ↑  Ville Väänänen: Katri Lylynperä jätti isot nimet taakseen vapaan sprintin SM-finaalissa *Ilta-Sanomat*.  3.2.2019. Viitattu 3.2.2019.
**Alan Powell** (s. 1949 Manchester) on englantilainen rumpali, joka muistetaan muun muassa Hawkwindin entisenä rumpalina.

Powellin ensimmäiset isommat yhtyeet olivat 1970-luvun alkupuoliskolla Chicken Shack ja Vinegar Joe. Vinegar Joessa vaikutti myös myöhemmin sooloartistina tunnettu Robert Palmer, jonka kanssa Powell kirjoitti kappaleita vielä myöhempinäkin vuosina. 

Vuonna 1974 Hawkwindin rumpalin Simon Kingin jouduttua sairauslomalle, tuli Alan Powell tuuraamaan häntä yhtyeen kiertueelle. Kingin tervehdyttyä Powell jäi yhtyeeseen toiseksi rumpaliksi. Powell oli mukana vuoteen 1976 asti, kunnes musiikillisten erimielisyyksien takia hänet erotettiin yhdessä basisti Paul Rudolphin ja Nik Turnerin kanssa.

Hawkwindin jälkeen hän oli mukana parissa lyhytaikaisessa yhtyeessä (Kicks, Tanz Der Youth) sekä Mick Farrenin sooloalbumilla. 1970-luvun lopussa hän muutti San Franciscoon ja perusti uuden aallon yhtyeen Jo Allen And The Shapes, joka teki pari singleä.

1990-luvun puolivälissä hän oli mukana Nik Turnerin Space Ritual -projektissa, jolta julkaistiin live- ja studioalbumi. Tällä hetkellä (2007) Alan Powell työskentelee Amerikan länsirannikolla konsultointialalla.

Diskografia
-----------

**Chicken Shack:**

* *Goodbye* (1974)

**Hawkwind:**

* *Warrior On The Edge Of Time* (1975)
* *Astounding Sounds Amazing Music* (1976)

**Michael Moorcock's Deep Fix:**

* *New World's Fair* (1975)

**Mick Farren:**

* *Screwed Up (EP)* (1977)
* *Vampires Stole My Lunch Money* (1978)

**Tanz Der Youth:**

* *I'm Sorry, I'm Sorry / Delay* (single 1978)

**Jo Allen And The Shapes:**

* *Cryin' Over You / Lowlife* (single 1980)
* *Shimmy Shimmy* (kokoelma-albumilla *415 Music*)

**Nik Turner:**

* *Space Ritual Revisited* 1995
* *Past Of Future?* 1996
Niilo Savia, *Rumpalit*, 1966.
*Rumpalit*-veistoksen vuonna 2013 paljastettu toisinto kiertoliittymässä Säkylän keskustan tuntumassa.
**Rumpalit** on Niilo Savian (1903–1976) vuonna 1966 paljastettu veistos Turun Tuomaanpuistossa, osoitteessa Kasarminkatu 6. Kaksimetrinen veistos on pronssia ja sen 3,50 metriä korkea jalusta punaista graniittia. Patsas on pystytetty Porin rykmentin muistoksi.

Toinen rumpaleista kuvaa 1800-luvun ja toinen 1960-luvun rumpalia. Vanhan Turun kasarmin alueella Tuomaanpuistossa sijaitseva patsas on paljastettu 7. elokuuta 1966. Patsaan toisinto on sijoitettu Säkylään Huovinrinteen varuskunta-alueelle vuonna 1988. Huovinrinteen patsaasta puolestaan paljastettiin 28. marraskuuta 2013 toisinto lähelle Säkylän keskustaa seututie 204:n kiertoliittymään.

Lähteet
-------

1. 1 2  Turun julkisia veistoksia Citynomadissa (Veistos "Rumpalit") *Citynomadi*. Viitattu 13.11.2015.
2. 1 2  Rauha, Maija: Rumpalipoika näyttää tietä.  *100 uutista -lehti*, 2013, nro 1, s. 4. Säkylä:  Säkylän kunta. Artikkelin verkkoversio (PDF). Viitattu 13.11.2015.
3. 1 2 3  Rumpalipojat (Porilaispatsas) Säkylään Porin Prikaatin Kilta ry.  Arkistoitu 25.4.2021. Viitattu 13.11.2015.
4. ↑  Pihlava, Jorma: Rumpalit alkoivat isännöidä Säkylän uutta kiertoliittymää *Ts.fi*.  28.11.2013.  Arkistoitu 17.11.2015. Viitattu 13.11.2015.
**Kuźebai Gerd** (udmurtiksi Кузебай Герд, oikealta nimeltään **Kuzma Pavlovitš Tšainikov**, ven. Кузьма Павлович Чайников; 14. tammikuuta (J: 2. tammikuuta) 1898 – 1. marraskuuta 1937) oli 1920-luvun merkittävin udmurttikirjailija.

Kirjailija syntyi talonpojan perheeseen nykyisen Udmurtian Vavožin piirin Bolšaja Dokjan kylässä. Vuosina 1912–1916 hän opiskeli Kukarkan opettajaseminaarissa, minkä jälkeen hän työskenteli opettajana. Vuosina 1918–1920 Gerd toimi Malmyžin kihlakunnan kansanvalistusosaston ja sittemmin Udmurtian julkaisu- ja kouluosastojen johtajana. 1920-luvulla hän suoritti jatko-opintoja Idän kansojen kulttuurin tutkimusinstituutissa Moskovassa ja työskenteli vuosina 1930–1932 Udmurtian neuvostopuoluekoulun opettajana.

Gerd alkoi kirjoittaa runoja jo kouluaikoinaan. Hänen pääteoksiaan ovat kokoelmat *Kreźći* ("Kanteleensoittaja", 1922), *Śaśkajaśkiś muzjem* ("Kukoistava maa", 1927) ja *Ĺogetjos* ("Askelmat", 1931), joissa kuvataan udmurttien menneisyyttä, ylistetään vallankumousta ja käsitellään maaseudun ja yhteiskunnan muutosta. Gerd kirjoitti myös lastenrunoja, näytelmiä ja udmurttien kansanperinnettä käsitteleviä tieteellisiä tutkimuksia.

Toukokuussa 1932 Kuzebai Gerd pidätettiin syytettynä vastavallankumouksellisesta toiminnasta. Marraskuussa 1933 hän sai kuolemantuomion, joka muutettiin kymmenen vuoden pakkotyöksi. Hän kärsi tuomiotaan Solovetskin vankilerillä. Lokakuussa 1937 Gerd tuomittiin uudelleen kuolemaan ja hänet ammuttiin Sandarmohissa Karhumäen lähellä. Kirjailijan maine palautettiin vuonna 1958.

Suomennettu teos
----------------

* *Mati*. Teoksessa: *Murskautuneet tähdet: udmurtialaisia novelleja*. Toimittanut ja suomentanut Esa-Jussi Salminen. Kemi: Atrain & Nord, 2020.

Lähteet
-------

1. ↑  Vozvraštšonnyje imena *visz.nlr.ru*. Viitattu 8.2.2016. (venäjäksi)[vanhentunut linkki]
2. ↑  *Pisateli Udmurtii: Biobibliografitšeski spravotšnik*, s. 121–126. Iževsk: Udmurtija, 1989. ISBN 5-7659-0131-X.
3. ↑  Domokos, Péter: *Itäisten suomalais-ugrilaisten kansojen kirjallisuudesta*, s. 70–72. Porvoo: Suomalaisen Kirjallisuuden Seura, 1983. ISBN 951-717-305-9.
4. ↑  Vozvraštšonnyje imena *visz.nlr.ru*. Viitattu 2.2.2010. (venäjäksi)[vanhentunut linkki]

Aiheesta muualla
----------------

* Kuźebai Gerd Udmurtian valtionyliopiston sivustolla (Arkistoitu – Internet Archive)
* Kratkaja literaturnaja entsiklopedija: Kuzma Tšainikov (venäjäksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Alankomaat

 |
|  |
| Muut | 
* Europeana
* IdRef

 |

 |
**Maaliskuun kyyditykset** (vir. *märtsiküüditamine*) olivat Neuvostoliiton maaliskuussa 1949 toteuttama virolaisiin, latvialaisiin ja liettualaisiin kohdistunut pakkoväestönsiirto, joka tunnettiin Neuvostoliitossa nimellä operaatio Priboi eli rannikkotyrsky.

Maaliskuun 25. päivänä 1949 Neuvostoliiton salaisen poliisin ja sisäministeriön joukot vyöryivät pitkissä rekkakolonnissa miehitettyyn Baltiaan. Operaatio Priboista muodostuikin yksi Neuvostoliiton suurimmista väestönsiirroista. Siperiaan lähetettiin viiden päivän aikana yhteensä lähes 100 000 virolaista, latvialaista ja liettualaista. Virosta kyyditettiin 21 000–22 000, Latviasta 42 000 ja Liettuasta 32 000 henkeä Siperiaan.

Lähes kolme neljäsosaa karkotetuista oli alle 16-vuotiaita naisia ja lapsia. Diktaattori Josif Stalinille lähetetyssä raportissa todettiin, että juniin lastattiin myös lähes 3 000 heikossa kunnossa ollutta yksinäistä vanhusta.

Maaliskuun kyyditysten muistotilaisuus Vapaudenaukiolla Tallinnassa vuonna 2015.
Operaation taustalla oli Baltian maissa ilmennyt vastarinta toisen maailmansodan päättymisen jälkeen. Maatalouden kollektivisointi oli edennyt hitaasti, minkä lisäksi tuhannet aseistautuneet metsäveljet sabotoivat kommunistihallintoa.

Neuvostoliitto oli laatinut suunnitelmansa salassa ja asettanut kohteekseen noin 30 000 perhettä. Heidän joukossaan oli varakkaita maanviljelijöitä eli niin sanottuja kulakkeja, metsäveljien perheitä ja muita Neuvostoliiton mukaan epäkelvoksi ainekseksi arvioituja henkilöitä.

2000-luvulla maaliskuun 25. päivästä on muodostunut yleinen muistopäivä kyyditysten uhreille ja sitä vietetään sekä Virossa että virolaisyhteisöissä ulkomailla.

Katso myös
----------

* Kesäkuun kyyditykset

Lähteet
-------

1. 1 2 3 4 5  Antti Kirkkala: Stalinin synkkä operaatio Priboi: 100000 ihmistä Baltiasta Siperiaan *Verkkouutiset*.  27.3.2019. Viitattu 25.3.2023.
2. 1 2  Tausta | Ihmisiä pelotettiin kolhooseihin *Helsingin Sanomat*.  26.3.2015. Viitattu 25.3.2023.
3. 1 2  Thea Ekholm: T24 | Virossa muistetaan tänään maaliskuun 1949 kyyditysten uhreja *Helsingin Uutiset*.  25.3.2021. Viitattu 25.3.2023.

Aiheesta muualla
----------------

* Kyyditettyjen nimet Viron ihmisoikeusinstituutin YouTube-kanavalla
Yhdysvallat oranssilla, Texasin tasavalta vihreällä.
**Texasin liittäminen Yhdysvaltoihin** (engl. *Texas annexation*) tapahtui 29. joulukuuta 1845, jolloin itsenäinen Texasin tasavalta liittyi Yhdysvaltoihin sen 28. osavaltiona.

Texasin liittäminen johti suureen kiistaan Yhdysvalloissa erityisesti koska orjuus oli laillista Texasissa ja pohjoisen osavaltiot pelkäsivät sen horjuuttavan tasapainoa orjuutta hyväksyvien ja kieltävien osavaltioden välillä. Tästä huolimatta John Tyler allekirjoitti presidenttiytensä kolmanneksi viimeisenä päivänä asiankirjan, joka liitti Texasin Yhdysvaltoihin.

Texasin osavaltion perustamisen myötä syntyi kiista siitä, että oliko Nuecesjoki vai Rio Grande Meksikon pohjoisraja. Kiista johti myöhemmin Meksikon–Yhdysvaltain sotaan, jonka käyttiin 1846–1848.

Lähteet
-------

1. ↑  Texas enters the Union *History*. Viitattu 16.6.2019.
2. ↑  Annexation of Texas *United States History*. Viitattu 16.6.2019.
3. ↑  Annexing Texas *Khan Academy*. Viitattu 16.6.2019.

Aiheesta muualla
----------------

WikiaineistoWikiaineisto
Wikiaineistoon on tallennettu tekstiä aiheesta: 
***en:1845 Ratification of Texas Annexation*** 

* Texas from Independence to Annexation. Avalon Project at Yale Law School.
* Joint Resolution for Annexing Texas to the United States, Approved March 1, 1845. (Arkistoitu – Internet Archive)

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Yhdysvaltain alueellinen laajeneminen |
| --- |
|  |
| 
* Kolmetoista siirtokuntaa (1776)
* Pariisin rauha (1783)
* Louisianan osto (1803)
* Vuoden 1818 sopimus
* Adamsin–Onísin sopimus (1819)
* Texasin liittäminen Yhdysvaltoihin (1845)
* Oregonin sopimus (1846)
* Guadalupe Hidalgon rauha (1848)
* Gadsdenin osto (1853)
* Guano-saarten laki (1856)
* Alaskan osto (1867)
* Havaijin liitos (1898)
* Pariisin rauha (1898)

 |  |
|  |
| 
* Kutsumuskohtalo

 |

 |
**Union démocratique sénégalaise** eli UDS oli Senegalissa vuosina 1948–1957 toiminut radikaali vasemmistopuolue.

Doudou Guèye perusti UDS:n Rassemblement démocratique africain (RDA) -puolueen senegalilaiseksi jäsenjärjestöksi heinä-elokuun vaihteessa 1948. Sen tärkein kilpailija oli Lamine Guèyen Senegalissa johtama sosialistipuolue SFIO, josta eronnut Léopold Sédar Senghor perusti lokakuussa 1948 uuden puolueen Bloc démocratique sénégalaisin (BDS).

Puolueen tavoitteita olivat Afrikan poliittinen, taloudellinen, kulttuurinen ja yhteiskunnallinen vapautuminen, kaikkien afrikkalaisten yhdistäminen kolonialismin vastaiseen taisteluun sekä liittoutuminen demokraattisten ja edistyksellisten voimien kanssa. Sen johtajat kuten pääsihteeri Doudou Guèye ja apulaissihteeri Joseph Correa yrittivät houkutella mukaan BDS:n kannattajia, mutta onnistuivat saamaan puolelleen vain pienen osan kaupunkien sivistyneistöstä, virkailijoista ja kauppiaista sekä ranskalaisista kommunistien kannattajista. Propagandaa tehtiin erityisesti Dakarissa ja Senegaljoen laaksossa. Jonkin verran menestystä saavutettiin Dakarin–Nigerin rautatien lakkolaisten parissa vuonna 1948 ja myöhemmin opiskelijoiden keskuudessa. UDS:n vaalikannatus oli lähes olematon.

Ranskan Länsi-Afrikan viranomaiset pyrkivät estämään Ranskan kommunistisen puolueen kanssa liittoutuneen RDA:n toiminnan 1950-luvun vaihteessa. Doudou Guèye pidätettiin ja UDS:ää avustaneet ranskalaiset karkotettiin Senegalista. Myös puolueen viikkolehti *Le Réveil* lakkasi.

RDA irtautui kommunisteista 1950-luvun alussa puolueen puheenjohtajan Félix Houphouët-Boignyn ja siirtomaaministeri François Mitterrandin sopimuksen perusteella. Suhteiden katkaisemista vastustaneella RDA:n entisellä pääsihteerillä Gabriel d’Arboussierilla oli Senegalissa paljon vaikutusvaltaa, ja UDS:n johtohenkilöt kuten Joseph Correa, Abdoulaye Guèye ja Latyr Camara asettuivat hänen tuekseen. Puolue erotettiin RDA:sta vuonna 1955 ja Doudou Guèye sai tehtäväkseen perustaa uuden jäsenjärjestön Mouvement populaire sénégalaisin.

RDA:sta erotetun UDS:n johtajana toimi Abdoulaye Guèye apunaan Latyr Camara ja Benoit James. Sen ehdokkaat Guèye ja Thierno Ba saivat vain puolentoista prosentin kannatuksen Ranskan kansalliskokousvaaleissa vuonna 1956. UDS sulautui vuonna 1957 BDS:n, Casamancen autonomialiikkeen ja eräiden muiden ryhmien kanssa uudeksi puolueeksi Bloc populaire sénégalais, jonka johdossa olivat Senghor ja Mamadou Dia. UDS:n marxilaiset liittyivät Majhemout Diopin johtamaan Parti africain de l’indépendance -puolueeseen.

Lähteet
-------

* Roche, Christian: *Le Sénégal a la conquête de son indépendance 1939–1960*. Paris: Karthala, 2001. ISBN 2-84586-113-3.

### Viitteet

1. ↑  Roche, s. 73–75.
2. ↑  Roche, s. 105.
3. ↑  Roche, s. 119–120.
4. ↑  Roche, s. 157–158.
5. ↑  Roche, s. 118–119, 121.
6. ↑  Roche, s. 122–127.
7. ↑  Roche, s. 159–160.
8. ↑  Roche, s. 160.
9. ↑  Roche, s. 165.
10. ↑  Roche, s. 177, 179.
11. ↑  Roche, s. 187.
**Kansan toimintapuolue** (engl. *People's Action Party*, **PAP**) (yksink.: 人民行动党; perint.: 人民行動黨; pinyin: **Rénmín Xíngdòng Dǎng**; malaijiksi *Parti Tindakan Rakyat*; tamiliksi மக்கள் செயல் கட்சி) on singaporelainen puolue. Kansan toimintapuolue on Singaporen hallitseva puolue, joka on voittanut kaikki maan vuonna 1965 tapahtuneen itsenäistymisen jälkeiset vaalit. PAP:n suosion taustalla pidetään Singaporen nopeaa nousua maailman kehittyneimpien talouksien joukkoon, mutta myös sen tiukkaa poliittista kontrollia.

Lee Kuan Yew vuonna 1965.
Kansan toimintapuolueen perustivat 21. marraskuuta 1954 joukko poliittisia aktivisteja, jotka edustivat kolmea Singaporen suurinta etnistä ryhmää. Perustajien joukossa oli myös Lee Kuan Yew. Perustamisensa aikoihin puolueen tärkeimpiä tavoitteita olivat Singaporen itsenäisyys, jota tavoiteltiin tuolloin liittymällä mukaan Malesian liittovaltioon, demokraattis-sosialistisen hallituksen perustaminen ja monikulttuurisen yhteiskunnan luominen.

Ensimmäisissä parlamenttivaaleissa 1955 PAP voitti kolme neljäosaa paikoista, joissa puolue oli asettanut ehdokkaan. Seuraavissa vaaleissa 1959 PAP saikin jo 43 paikkaa parlamentin 51:stä paikasta, ja puolueen pääsihteerinä tuolloin toiminut Lee Kuan Yew nimitettiin vaalien jälkeen Singaporen ensimmäiseksi pääministeriksi.

Vuoden 2011 vaaleissa puolue sai enemmistön: 60,1 prosenttia äänistä ja 81 parlamenttipaikkaa 87:stä.

Lähteet
-------

1. ↑  Our Party *pap.org.sg*. Kansan toimintapuolue.  Arkistoitu 14.2.2017. Viitattu 1.6.2019. (englanniksi)
2. ↑  Singapore's ruling People's Action Party returns to power *India Times: The Economic Times*.  12.9.2015. Viitattu 1.6.2019. (englanniksi)
3. 1 2  People's Action Party is formed *History SG*. National Library Board, Singapore. Viitattu 1.6.2019. (englanniksi)
4. ↑  Poliittinen järjestelmä  22.8.2011. Ulkoasiainministeriö.  Arkistoitu 26.8.2014. Viitattu 28.10.2012.

Aiheesta muualla
----------------

* Kuvia tai muita tiedostoja aiheesta **Kansan toimintapuolue** Wikimedia Commonsissa

* Kansan toimintapuolue (englanniksi)
|  |
| --- |
| Neosalvarsaani |
| Neosalvarsaani |
| **Systemaattinen (IUPAC) nimi** |
| Natrium-[5-(3-amino-4-hydroksifenyyil)arsanylideeniarsanyyli-2-hydroksianilino]metaanisulfinaatti |
| **Tunnisteet** |
| CAS-numero | 457-60-3 |
| ATC-koodi |  ? |
| PubChem CID | 23690446 |
| **Kemialliset tiedot** |
| Kaava | C13H13N4O4SNaAs2 |
| Moolimassa | 466,15 |
| SMILES | Etsi tietokannasta: eMolecules, PubChem |
| **Farmakokineettiset tiedot** |
| Hyötyosuus |  ? |
| Metabolia |  ? |
| Puoliintumisaika |  ? |
| Ekskreetio |  ? |
| **Terapeuttiset näkökohdat** |
| Raskauskategoria | ? |
| Reseptiluokitus | 
 |
| Antotapa |  ? |

**Neosalvarsaani** on synteettinen arseenipohjainen orgaaninen yhdiste, jota on käytetty kemoterapiassa. Vuonna 1912 se korvasi tehokkaana kuppalääkkeenä myrkyllisemmän ja heikommin veteen liukenevan salvarsaanin. Koska kummallakin kuitenkin oli arseenipitoisuutensa takia merkittävä sivuvaikutusten riski, niitä lakattiin käyttämästä tähän tarkoitukseen penisilliinin tultua markkinoille 1940-luvulla.

Sekä salvarsaanin että neosalvarsaanin kehitti Paul Ehrlichin laboratorio Frankfurtissa Saksassa. Niiden keksimiseen johti tutkimus, jossa pyrittiin järjestelmällisillä kemiallisilla muokkauksilla löytämään mahdollisimman tehokas biokemiallinen vaikutus. Nykyään tämä toimintamalli on perustana farmakologiselle tutkimukselle. Salvarsaani ja neosalvarsaani ovat aihiolääkkeitä, mikä tarkoittaa, että ne muuntuvat vaikuttaviksi lääkeaineiksi aineenvaihdunnassa.

Lähteet
-------

1. ↑  Strebhardt K, Ullrich A (May 2008). "Paul Ehrlich's magic bullet concept: 100 years of progress". *Nat. Rev. Cancer* **8** (6): 473–80. doi:10.1038/nrc2394. PMID 18469827.  (englanniksi)

Aiheesta muualla
----------------

* ChemBlink: Neoarsphenamine (englanniksi)
**World Series of Poker Europe** (**WSOPE**) on syyskuussa 2007 ensimmäistä kertaa järjestetty World Series of Pokerin (WSOP) eurooppalainen pokeriturnaussarja.

Ensimmäisenä vuotena Englannissa pelattiin kaikkiaan kolme turnausta, joiden voittajat saivat rahapalkinnon lisäksi kultaisen WSOP-rannekkeen. Turnaukset olivat 2 500 punnan sisäänoston H.O.R.S.E. 5 000 punnan pot limit omaha ja 10 000 punnan no limit texas hold'em -pääturnaus.

Pääturnauksen voitti turnauksen aikaan 18-vuotias norjalainen Annette Obrestad. Obrestadin miljoonan punnan voitto rikkoi useita pokeriennätyksiä: hän on kaikkien aikojen nuorin WSOP-turnausvoittaja, eniten WSOP-turnauksissa rahaa ansainnut nainen ja eniten yhdessä pokeriturnauksessa rahaa ansainnut naispelaaja. Yhdysvaltalainen Annie Duke sijoittui WSOPE:n pääturnauksessa 21.:ksi ja rikkoi ensimmäisenä naisena miljoonan dollarin palkintosumman WSOP-turnauksissa.

Toisena vuonna turnauksia oli yksi enemmän eli neljä. Uutena turnauksena oli 1 500 punnan no limit hold'em -turnaus. Pääturnauksen voitti tunnettu yhdysvaltalainen pokeriammattilainen John Juanda. Turnauksen kolmanneksi sijoittunut venäläinen Ivan Demidov pelaa myös WSOP:n pääturnauksen finaalipöydässä marraskuussa 2008.

Voittajat
---------

### 2007

| Pvm | Turnaus | Voittaja | Voittosumma (£) | Toinen | Osallistujia | Kokonaispalkintopotti (£) |
| --- | --- | --- | --- | --- | --- | --- |
| 6. - 8. syyskuuta | 2 500 £ H.O.R.S.E. | Thomas Bihl Saksa | 70 875 | Jennifer Harman Yhdysvallat | 105 | 262 500 |
| 8. - 9. syyskuuta | 5 000 £ Pot Limit Omaha | Dario Alioto Italia | 234 390 | Istvan Novak Unkari | 156 | 780 000 |
| 8. - 9. syyskuuta | 10 000 £ No-Limit Holdem Main Event | Annette Obrestad Norja | 1 000 000 | John Tabatabai Englanti | 362 | 3 620 000 |

### 2008

| Pvm | Turnaus | Voittaja | Voittosumma (£) | Toinen | Osallistujia | Kokonaispalkintopotti (£) |
| --- | --- | --- | --- | --- | --- | --- |
| 19. - 22. syyskuuta | 1 500 £ No Limit Hold'em | Jesper Hougaard Tanska | 144 218 | Fuad Serhan Englanti | 410 | 615 000 |
| 22. - 24. syyskuuta | 2 500 £ H.O.R.S.E. | Sherkhan Farnood Afganistan | 76 999 | Ivo Donev Itävalta | 110 | 275 000 |
| 24. - 26. syyskuuta | 5 000 £ Pot Limit Omaha | Theo Jørgensen Tanska | 218 626 | Sorel Mizzi Kanada | 165 | 825 000 |
| 24. - 26. syyskuuta | 10 000 £ No-Limit Holdem Main Event | John Juanda Yhdysvallat | 868 800 | Stanislav Alekhin Venäjä | 362 | 3 620 000 |

Lähteet
-------

1. ↑   : World Series of Poker Europe *worldseriesofpoker.com*.   . Viitattu 31. heinäkuuta 2007.
2. ↑   : http://www.worldseriesofpoker.com/news/varchive.asp?aid=1852 *worldseriesofpoker.com*.  16.9.2007. Viitattu 17. syyskuuta 2007.
Ratkaistu Pyraminx
**Pyraminx** (joskus virheellisesti myös **Rubikin pyramidi***lähde?* tai **Pyramix**) on Uwe Mèffertin kehittämä, vuonna 1981 markkinoille tullut pulmapeli. Pyraminx muistuttaa hiukan Rubikin kuutiota. Pyraminx on muodoltaan tetraedri, toisin kuin pääosin kuution ja pallon muotoiset Rubikin pulmapelit. Pyraminx on myös huomattavasti helpompi ratkaista kuin Rubikin kuutio. Pyraminx on yli 90 miljoonan kappaleen myynnillään maailman toiseksi myydyin pulmapeli heti Rubikin kuution jälkeen*lähde?*.

Rubikin kuution tapaan myös Pyraminxin nopeusratkaisusta kilpaillaan. Pyraminxin maailmanennätys on 0,91 sekuntia, jonka teki Dominik Górny kesäkuussa 2018. Suomen ennätystä pitää hallussaan Kim Jokinen tuloksella 1,82 sekuntia.

Ratkaisu
--------

Sekoitettu Pyraminx
Pyraminxissa on Rubikin kuution tapaan tarkoituksena saada sivuja kääntelemällä jokaiselle sivulle vain yhden värisiä tarroja. Pyraminx on varsin haastava ratkaista, joskaan ei aivan yhtä vaikea kuin Rubikin kuutio. Pyraminx voi olla 933 120 eri asennossa, mutta on aina ratkaistavissa korkeintaan yhdellätoista siirrolla (kumpaankaan lukuun ei sisälly kärkipalojen kääntämistä paikoilleen, sillä niiden kääntäminen oikeaan asentoon on riippumaton muista paloista ja jokainen niistä on siis aina käännettävissä oikein korkeintaan yhdellä siirrolla). Alla olevassa taulukossa on asentojen (*p*) ja ratkaisuun tarvittavien siirtojen (*n*) määrät.

| *n* | *p* |
| --- | --- |
| 0 | 1 |
| 1 | 8 |
| 2 | 48 |
| 3 | 288 |
| 4 | 1 728 |
| 5 | 9 896 |
| 6 | 51 808 |
| 7 | 220 111 |
| 8 | 480 467 |
| 9 | 166 276 |
| 10 | 2 457 |
| 11 | 32 |

Katso myös
----------

* Rubikin kuutio
* Pyramorphix
* Taskukuutio
* Megaminx
* Siirtosarjatehtävä

Lähteet
-------

1. ↑  Pyraminx *Art of Play*. Viitattu 1.8.2023. (englanniksi)
2. ↑
3. ↑

Aiheesta muualla
----------------

* Kuvia tai muita tiedostoja aiheesta **Pyraminx** Wikimedia Commonsissa
**Crazy pineapple** on hold'em-pokeripelin muoto, jossa on piirteitä sekä texas hold'emista että omaha hold'emista.

Peliä pelataan texas hold'emin tapaan, mutta jokaiselle pelaajalle jaetaan kolme piilokorttia kahden sijaan. Kun pöytään on jaettu kolme yhteistä korttia (eli floppi), jokainen mukana oleva pelaaja heittää itseltään yhden kortin kolmesta pois. Texas hold'emin tapaan neljännen (turn) ja viidennen pöytäkortin (river) jälkeen viiden kortin käsi muodostetaan käyttäen kahta, yhtä tai ei yhtään käsikorttia.

Eri muotoja
-----------

### Crazy pineapple hi-lo

Crazy pineapplea voidaan pelata myös "hilo" -muodossa, jolloin potti jakaantuu parhaan ja huonoimman käden mukaan (muita nimityksiä muun muassa "8 or better", "8/b", "high-low"). Puolet potista menee pienimmän käden omaavalle. Pienimmän pokerikäden muodostamisessa on rajoituksena, että kaikki käden muodostamiseen käytetyt kortit ovat arvoltaan korkeintaan 8 ja eri suuruisia keskenään. Low-käden muodostavat kortit voivat muodostaa myös värin tai suoran, mutta se ei vaikuta käden pienuuteen. Ässä lasketaan ykköseksi. Low-käsien paremmuusjärjestys määräytyy korkeimman kortin mukaan: yhdistelmä 7-6-5-3-2 on parempi kuin 8-4-3-2-A. Jos kahdella pelaajalla on sama korkea kortti, verrataan seuraavaksi korkeinta korttia jne. Yksinkertainen nyrkkisääntö käsien suuruusjärjestykselle on laittaa kortit arvojärjestykseen ja muodostaa niistä näin viisinumeroinen luku. Paras low-käsi on käsi, jonka lukuarvo on pienin ja paras mahdollinen low-käsi on siis 5-4-3-2-A. 4-3-2-2-A taas ei ole low-käsi, koska kädessä on pari. Pelaajalla on mahdollista voittaa sekä parhaalla että pienimmällä kädellä. Jollei "low"-käden muodostaminen ole mahdollista, korkein käsi vie koko potin.

### Muita versioita

Jos pelissä kolmas kortti heitetään pois jo ennen floppia, sitä kutsutaan nimellä **pineapple**. Versiossa, jossa pelaajat säilyttävät kaikki kolme korttia itsellään jaon loppuun asti, kutsutaan nimillä **tahoe hold'em** tai **lazy pineapple**.

Lähteet
-------

1. ↑
2. ↑   (Arkistoitu – Internet Archive)
3. ↑

Kirjallisuutta
--------------

* Kim Greenblatt: *Crazy Pineapple 8b Poker* (ISBN 978-0-9777282-4-4)
**FK Okean** (ven. *"valtameri"*) on jalkapalloseura Nahodkan satamakaupungista, Primorjen aluepiiristä, Venäjän kaukoidästä. Joukkue pelaa maan kolmanneksi korkeimmalla sarjatasolla kakkosdivisioonan itälohkossa.

Historia
--------

Okean perustettiin ammattilaisseuraksi vuonna 1979, ja menestyttyään aluesarjoissa osallistui se vuonna 1986 ensi kertaa valtakunnallisiin kilpailuihin. Tosin vuoteen 1985 saakka seura tunnettiin nimellä *Rybak* (ven. *"kalastaja"*). Viimeisenä kautena ennen Neuvostoliiton romahatamista, vuonna 1991, Okean voitti kakkosliigan mestaruuden, ja pääsi vastakäynnistyneeseen Venäjän pääsarjaan (nyk. valioliiga), missä se säilyi kahden kauden ajan ennen putoamistaan kauden 1993 päätteeksi. Putoamisliike sai jatkoa vuonna 1996, kun joukkue putosi nykyiselle sarjatasolle kakkosdivisioonaan.

Entisiä pelaajia
----------------

* Viktor Faisulin
* Oleg Garin
* Aleksandr Tihonovetski

Lähteet
-------

1. 1 2
2. ↑   (Arkistoitu – Internet Archive)
3. 1 2  Tilastot kausittain

Aiheesta muualla
----------------

* Virallinen sivu
**The Wicked** on suomalainen metallimusiikkiyhtye. Yhtye on tunnettu erikoisesta musiikkityylistään, yhtyeen kappaleissa yhdistellään muun muassa konemusiikkia, black metallia ja elokuvamusiikkia. Tämä yhdistely johtuu muun muassa siitä, että yhtyeen jäsenten musiikkimaut ovat erilaisia, mutta he kaikki kuuntelevat soundtrackeja. Yhtyeen musiikin olisi tarkoitus muodostaa kuulijan mielessä kuvitteellinen elokuva, jonka soundtrackiksi yhtyeen musiikki sopii. 

Tärkeiksi inspiraation lähteiksi yhtyeelle ovat olleet unet sekä Tim Burtonin elokuvat. Erikoisen musiikkityylin vuoksi The Wicked on saanut ristiriitaista palautetta levyarvosteluissa: joko musiikkia on solvattu järjettömäksi, tai sitten sitä on kehuttu neroudeksi.

The Wickedin ensimmäisen albumin, *For Theirs is the Flesh*in, tekemiseen kului kolme vuotta, ja toisen albumin, *Sonic Scriptures of the End Times / Songs to Have Your Nightmares With*in tekemiseen meni melkein yksi kokonainen vuosi. Yhtyeellä on tapana laittaa jokaisen albumin loppuun provosoimismielessä bonuskappale.

Molemmilla yhtyeen albumeilla on käytetty paljon sampleja ja erilaisia ääniefektejä, kuten suhinoita ja kilinöitä. Samplet on valittu sen mukaan, mikä on kuulostanut hyvältä. Ensimmäisellä The Wickedin albumilla samplet on valittu sen mukaan, että ne sopivat musiikkikappaleen tarinaan. Toisella albumilla samplet tukevat kappaletta muilla tavoin. Ääniefektit yhtye on tehnyt itse, muun muassa Reason-nimisen ohjelman avulla.

The Wicked ei ole koskaan esiintynyt livenä.

Jäsenet
-------

* Lucius M.K - laulu
* Necrotron (oik. Henri Sorvali) - koskettimet, kitara
* Meggadeath - rummut
* Hotpinkplague - basso

Diskografia
-----------

* *For Theirs is the Flesh* (2002)
* *Sonic Scriptures of the End Times / Songs to Have Your Nightmares With* (2004)

Aiheesta muualla
----------------

* The Wickedin haastattelu (Arkistoitu – Internet Archive)
* The Wicked Meteli.netissä
* Necrotronin nimen lähde
**Nikolai Pöysti** (1898 Pietari – 1947) oli suomalainen helluntailainen lähetystyöntekijä. Pöysti toimi lähetyssaarnaajana erityisesti venäläisten parisssa Mantšuriassa. Pöysti oli avainhenkilö Suomen Vapaan Ulkolähetyksen perustamisessa.

Varhainen elämä
---------------

Pöystin isä oli ruotsalainen ja äiti venäläinen. Pöysti tuli uskoon 15-vuotiaana ja liittyi metodistikirkkoon. Vuonna 1916 hän avioitui Martta Finskaksen kanssa Viipurissa. Vuonna 1926 Pöysti liittyi Helsingin Filadelfia-seurakuntaan.

Lähetysura
----------

Vallankumouksen jälkeen Pöystit siirtyivät Venäjälle ja tekivät hengellistä työtä ensin Leningradissa ja sitten Siperiassa. Vuonna 1923 he aloittivat työn venäläisten parissa Mantšuriassa, jossa Pöysti koki Pyhän Hengen kasteen. Vuonna 1926 Pöysti palasi Suomeen ja aloitti toimintansa Helsingin Filadelfia-seurakunnassa. Vuonna 1927 Pöysti ryhtyi edistämään lähetysasiaa, minkä seurauksena Filadelfia-seurakunnan piirissä perustettiin Suomen Vapaa Ulkolähetys r.y.. Yhdistyksen perustamisen jälkeen Pöysti kiersi ympäri Suomea edistämässä lähetysasiaa.

Vuonna 1931 Martta ja Nikolai Pöysti jatkoivat aikaisemmin tekemäänsä työtä venäläisten pakolaisten parissa. Pöystit perustivat seurakunnan Harbiniin ja aloittivat raamattukoulun. Pöystit jatkoivat toimintaa Kiinassa kesän 1935 loppuun ja avasivat vielä työn venäläisten parissa Shanghaissa. Tämän jälkeen Pöystit matkustivat Yhdysvaltoihin ja asettuivat sinne pysyvästi.

Lähteet
-------

* Ahonen, Lauri K.: *Suomen helluntaiherätyksen historia*. Vapaan teologisen seuran julkaisuja. Hämeenlinna: Päivä, 1994. ISBN 951-622-603-5.
* Hilpinen, Eeva: *Lähetystyön monet kasvot - Manifold Missions*. Suomen Vapaa Ulkolähetys 70 vuotta. Vantaa: RV-Kirjat, 1997. ISBN 952-90-9294-6.

### Viitteet

1. ↑  Hilpinen 1997, s. 6
2. ↑  Ahonen 1994, s. 177
3. ↑  Ahonen 1994, s. 178-181
4. ↑  Ahonen 1994, s. 218
*Tämä artikkeli käsittelee vuorta. Aigáleo on myös kaupunki ja kunta Kreikassa.*
Aigáleo  
ΑιγάλεωAigáleo-vuori Salamiin saarelta nähtynä.

|  |  |
| --- | --- |
| Sijainti | 
Länsi-Attika, Attika, Kreikka |
| Korkeus merenpinnasta | 
465 m |

|  |  |
| --- | --- |
| Koordinaatit | 
37° 59′ 48″ P, 23° 37′ 10″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Aigáleo** (kreik. Αιγάλεω, myös *Egáleo*), antiikin **Aigaleos** (m.kreik. Αἰγάλεως, lat. *Aegaleus*), on vuori Attikassa Keski-Kreikassa. Sen korkeus on noin 465 metriä.

Aigáleo-vuori sijaitsee Ateenan metropolialueen ja Attikan tasangon länsilaidalla ja Thriásion tasangon kaakkoispuolella. Vuoren pituus on noin kahdeksan kilometriä ja se suuntautuu Eleusiinlahdelta Attikan tasangolle lounais-koillissuunnassa. Poíkilo-vuori eli Poikilon Oros on Aigáleon jatke sen pohjoispuolella. Vuoria erottaa Athinón-valtakatu. Aigáleon kaupunki ja kunta, jotka sijaitsevat vuoren koillispuolella, ovat saaneet nimensä vuoresta. Vuoren ympärillä sijaitsevat myös muun muassa Agía Varvára, Chaïdári, Korydallós, Keratsíni, Pérama, Níkaia ja Skaramagkás.

Vuorelta on hyvä näköala Salamiin saarelle ja sitä ympäröivälle merialueelle. Persian kuningas Kserkes seurasi vuorelta Salamiin meritaistelua vuonna 480 eaa. Herodotos kertoo, kuinka Kserkes oli pystyttänyt tätä varten vuorelle valtaistuimensa.

Lähteet
-------

1. ↑  Mount Egaleo *Athens, Region of Attica*.  Arkistoitu 20.10.2016. Viitattu 19.9.2016.
2. ↑  Herodotos: *Historiateos* VIII.90.
**Kauko Laitinen** (s. 10. toukokuuta 1951 Kangasniemi) on suomalainen Itä-Aasian kulttuurien tutkija, joka väitteli sosiologian tohtoriksi Tokion yliopistosta vuonna 1985. Hän opiskeli yleistä valtio-oppia Helsingin yliopistossa valmistuen maisteriksi vuonna 1975, jonka jälkeen hän siirtyi Kiinaan opiskelemaan paikallista kieltä Pekingin kieli-instituutissa ja historiaa Pekingin ja Nanjingin yliopistoissa. Laitinen aloitti lokakuussa 1979 Tokion yliopistossa viiden vuoden mittaiset opinnot Kiinan ja Japanin välisistä suhteista. Laitinen johti Suomen Japanin-instituuttia vuosina 2011–2014 ja 2016–2017. Kiinan kielen opetusta Suomessa hän edisti tuomalla Konfutse-instituutin Helsingin yliopistoon ja toimimalla sen johtajana päätoimisesti 2007–2011. Hän oli Suomi–Kiina-seuran hallituksessa 2010–2017.

Lähteet
-------

1. ↑  Laitinen, Kauko: Humanistit: Kauko Laitinen *375 Humanistia – Helsingin yliopisto*.  17.10.2015. Viitattu 21.10.2023.
2. ↑  Laitinen, Kauko: Väitös Japanissa *375 Humanistia – Helsingin yliopisto*.  17.10.2015. Viitattu 21.10.2023.
3. ↑  Historia *Suomen Japanin-instituutti*. Viitattu 21.10.2023.
4. ↑  Laitinen, Kauko: Merkittäviä tekoja Kiina- ja Japani-yhteistyön hyväksi *375 Humanistia – Helsingin yliopisto*.  17.10.2015. Viitattu 21.10.2023.
5. ↑  Koppinen, Mari: Kauko Laitinen Suomen Japanin instituutin johtajaksi *Helsingin Sanomat*.  17.6.2011. Viitattu 21.10.2023.
6. ↑  Suomi−Kiina-seuran hallintoelimien jäsenet 1951−2022 *Suomi–Kiina-seura*. Viitattu 21.10.2023.

Aiheesta muualla
----------------

* Chen, Julie Yu-Wen: Kauko Laitisen haastattelu (PDF) *Helsingin yliopisto*.  19.2.2016. Viitattu 21.10.2023. (englanniksi)
**Tartu Kalev-Väik** (aikaisemmin ja edelleen tietyissä yhteyksissä **Tartu Välk 494** tai pelkkä **Välk 494**) on tarttolainen jääkiekkoseura. Seura pelaa Viron pääsarjassa Meistriliigassa. Joukkue on voittanut Viron mestaruuden kausilla 1996–1997, 1998–1999, 1999–2000, 2001–2002 ja 2002–2003 vanhalla nimellään ja kausilla 2007–2008, 2010–2011, 2011–2012, 2014–2015, 2018–2019, 2019–2020, 2020–2021, 2021–2022 uudella nimellään.

Historia
--------

Kaudella 2017–2018 joukkue ylsi hopealle. Tuolloin HC Viking Tallinn vei mestaruuden otteluvoitoin 3–1. Seuraavalla kaudella 2018–2019 Välk 494 onnistui uusimaan mestaruutensa, kun se kukisti Narva PSK:n loppuottelusarjassa voitoin 3–0. Kaudella 2019–2020 joukkue voitti runkosarjan ja Viron mestaruuden, kun pudotuspelejä ei pelattu koronaviruspandemian takia.

Kaudella 2020–2021 paras kolmesta -järjestelmällä pelatussa loppuottelusarjassa joukkue onnistui uusimaan Viron mestaruuden otteluvoitoin 2–1 HC Panteria vastaan. Seuraavalla kaudella mestaruus tuli otteluvoitoin 3–0 latvialaista HC Kurbadsia vastaan.

Lähteet
-------

* Estonian Ice Hockey Association (Arkistoitu – Internet Archive)
* Tartu Kalev-Välk mängib alati kullale

### Viitteet

1. 1 2   (Arkistoitu – Internet Archive)
2. 1 2
3. 1 2 3  TARTU VÄLK 494 HÕBEMEDAL — Välk494 *Välk494*.  Arkistoitu 23.4.2018. Viitattu 22.4.2018. (viroksi)
4. 1 2 3  Jäähokiliit *icehockey.thorgate.eu*. Viitattu 3.5.2019.
5. ↑  ERR: Nädalavahetusel algab Eesti hokiliiga finaalseeria *ERR*.  15.3.2018. Viitattu 22.4.2018. (viroksi)
6. 1 2  Coolbet Hokiliiga *Eesti Jäähokiliit*.  Arkistoitu 12.10.2020. Viitattu 6.9.2021. (viroksi)
7. 1 2  Jäähokiliit *icehockey.thorgate.eu*. Viitattu 6.9.2021.
8. 1 2  Jäähokiliit *ehis.eestihoki.ee*. Viitattu 7.10.2022.

Aiheesta muualla
----------------

* Seuran kotisivut (viroksi)
Hajalan koulun alakoulurakennus ja päiväkoti. Rakennus valmistui vuonna 1909.
Hajalan koulun yläkoulurakennus. Yläkoulun rakennus valmistui 1927.
**Hajalan koulu** on koulu Salon Halikossa Hajalassa, Saarimäen kylässä. Suuren Rantatien varrella sijaitsevassa koulussa toimivat peruskoulun 1.–6. luokat. Hajalan koulussa ovat käytössä yhdysluokat (1–2, 3–4, 5–6). Lukuvuonna 2022–2023 oppilaita on noin 40. Päiväkodissa on 14 lasta.

Koulua alettiin rakentaa joulukuussa 1908, ja syyskuussa 1909 rakennustarkastaja suoritti lopputarkastuksen. Tarkastuksessa ilmeni suuria puutteita muun muassa rakennusaineissa. Urakoitsijalle kieltäydyttiin maksamasta mitään, ennen kuin kaikki puutteellisuudet oli korjattu. Koulu kuitenkin otettiin käyttöön samana vuonna ja tarvittavat korjaukset tehtiin. Ensimmäinen koulurakennus valmistui syksyksi 1909 ja siinä oli silloin kaksi luokkahuonetta ja asunto opettajalle. Nykyisin opettajan asunnossa toimii päiväkoti. 

Koulun alkuperäinen nimi oli *Saarimäen koulu*. Koulun johtokunta valitsi ensimmäiseksi opettajaksi Anselm Hinkan Euran kappelista. Hänen vaimostaan, Alma Hinkasta, tuli tyttöjen käsityönopettaja. Kouluun kirjoittautui ensimmäisenä lukuvuonna 47 oppilasta. Syksyllä 1920 oppilasmäärä oli kohonnut 64:ään ja koululle tarvittiin apuopettaja. Toiseksi opettajaksi valittiin Olga Kylä-Sankari Ypäjä|ltä. Myös koulupiiri tunnettiin Saarimäen koulupiirinä. 

Saarimäen koulun johtokunta sijoitti tarpeellisen alakoulun lisärakennuksen syksyllä 1922 eri paikkaan kuin varsinaisen Saarimäen koulun. Vuonna 1926 suunniteltiin alakoulun rakentamista koulun yhteyteen, ja se rakennettiinkin vuonna 1927 samaan pihapiiriin. Yläkerrassa oli kaksi asuntoa, alhaalla yksi luokkahuone, ruokailutila ja liikuntasali. Pihapiirissä on myös luistelukoppi, varastorakennus ja sauna. Nykyisin koulurakennuksessa ovat opetusluokka, liikuntasali/ruokala, keittiö ja varastotiloja. Yläkerrassa on opettajainhuone ja opetukseen tarkoitettuja monikäyttöisiä tiloja.

Koululla ei enää asuta; viimeiset asukkaat lähtivät vuonna 2017.

Koulu on edelleen toiminnassa ja yksi Salon kaupungin alakouluista.

Koulurakennus toimii myös Hajalan kylän yhdistysten ja kylätoiminnan keskuksena. Hajalan kyläyhdistyksellä on toisen koulurakennuksen yläkerrassa kokoontumistila *Kyläkammari*. Koulun taustatukena toimii myös Hajalan koulun vanhempainyhdistys KKTK.

Hajalan päiväkoti käynnisti toimintansa Halikon kunnan aikana koulurakennuksissa vuonna 2008. Koulun tiloja järjesteltiin uudelleen ja Halikon kunta rakennutti ja saneerasi rakennukset koulu- ja päiväkotikäyttöön. Päiväkoti toimi ensin noin 22 lapsen yksikkönä, mutta Salon kaupungin vuonna 2018 teettämän korjauslaajennuksen jälkeen lapsimäärä on vakiintunut noin 14 lapsen yksiköksi.

Lähteet
-------

* Hajalan koulu
* Hajalan kyläyhdistys (Arkistoitu – Internet Archive)
* Hajalan päiväkoti (Arkistoitu – Internet Archive)
* Trömperin kestikievari (Arkistoitu – Internet Archive)
* Hajala kuvagalleria

### Viitteet

1. ↑  Kyläkammari Hajalan kyläyhdistys ry. Viitattu 4.7.2023.
2. ↑  Hajalan koulun vanhempainyhdistys KKTK Hajalan kyläyhdistys ry. Viitattu 4.7.2023.
**Tert-butanoli** (2-metyyli-2-propanoli tai tertiaaributanoli) kuuluu alkoholien aineryhmään. Tert-butanolin rakennekaava voidaan esittää muodossa (CH3)3COH.

Tert-butanolin olomuoto on ympäristön lämpötilasta riippuen joko kiteistä jauhetta tai väritöntä nestettä. Tert-butanolin moolimassa on 74,1 g/mol, kiehumispiste 83 °C, sulamispiste 25 °C, tiheys 0,80 g/cm3 (vesi = 1,0 g/cm3), leimahduspiste 11 °C, itsesyttymislämpötila 470 °C ja CAS-numero 75-65-0.

Tert-butanoli on eräs butanolin C4H9OH isomeerisistä muodoista.

Valmistus ja käyttö
-------------------

Tert-butanolia valmistetaan rikkihappokatalysoidulla veden ja isobuteenin välisellä reaktiolla. Reaktion ensimmäisessä vaiheessa muodostuu sulfaattiesteri, joka hydrolysoituu. Tert-butanolia muodostuu myös sivutuotteena valmistettaessa propyleenioksidia isopropaanista. Prosessi voidaan muuntaa tuottamaan ainoastaan tert-butanolia käyttämällä molybdeenikatalyyttiä. Tert-butanolia voidaan käyttää liuottimena ja siitä voidaan valmistaa hajusteina käytettäviä estereitä. Tert-butanolin pääasiallinen käyttökohde on kuitenkin bensiinin lisäaineena käytettävän metyyli-tert-butyylieetterin valmistus.

Isobutanolin hydraus Tert-butanoliksi

Katso myös
----------

* Butanoli
* 1-butanoli
* 2-butanoli
* Isobutanoli

Lähteet
-------

1. ↑  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 136. Helsinki: Consalen Consulting, 2009. ISBN 978-952-92-5627-3.
2. ↑  Ernst Billig: *Butyl Alcohols, Kirk-Othmer Encyclopedia of Chemical Technology*, John Wiley & Sons, New York, 2001. Viitattu 16.04.2013
3. ↑  Heinz-Dieter Hahn, Georg Dämbkes, Norbert Rupprich, Hubert Bahl & Guido D. Frey: *Butanols, Ullmann's Encyclopedia of Industrial Chemistry*, John Wiley & Sons, New York, 2013. Viitattu 16.04.2013

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tert-butanoli**.
* Tert-butanolin kansainvälinen kemikaalikortti
* PubChem: tert-Butyl Alcohol (englanniksi)
* Human Metabolome Database (HMDB): 2-Methylpropan-2-ol (englanniksi)
* ChemBlink: tert-Butanol (englanniksi)
* Inchem: tert-Butanol, Health and Safety Guide (englanniksi)
**Maanviljelijäin puolue** oli suomalainen talonpoikaispuolue, joka toimi aktiivisesti vuosina 1926-1929.

Maanviljelijäin puolueen perustivat lähinnä parikkalalaiset talonpojat, jotka marssivat Juho Roihan johdolla ulos Jyväskylässä 18.2.1927 pidetystä kokouksesta, jonka enemmistö perusti Talonpoikaiskansan puolueen. Perustajat olivat päättäneet uuden puolueen perustamisesta edellisvuoden lopussa pitämässään kokouksessa. Puolueen ohjelma oli populistinen ja maaseudun vähäosaiseen väestöön vetoava.

Puolue osallistui vuoden 1927 eduskuntavaaleihin asettaen ehdokkaita Viipurin läänin itäisessä vaalipiirissä ja saaden 784 (0,09%) ääntä. Eduskuntavaaleissa 1929 tehtiin vaaliliitto Talonpoikaiskansan puolueen kanssa, mutta menestys jäi entistä vaatimattomammaksi. Maanviljelijäin puolueen organisaatio jäi kehittymättömäksi ja toiminta varsin vähäiseksi.

Lähteet
-------

1. 1 2  Matti Lackman: Taistelu talonpojasta. Suomen Kommunistisen Puolueen suhde talonpoikaiskysymykseen ja talonpoikaisliikkeisiin 1918-1939 (Pohjoinen 1985), sivut 102-142 (*Karjalan talonpoikien liike [1924-1929]*)